OpenLLM-France/wikimedia huggingface dataset:
# Redwood (Texas)

Redwood és una concentració de població designada pel cens dels Estats Units a l'estat de Texas. Segons el cens del 2000 tenia 3.586 habitants.

## Demografia

Segons el cens del 2000, Redwood tenia 3.586 habitants, 901 habitatges, i 785 famílies. La densitat de població era de 235,9 habitants/km².
Dels 901 habitatges en un 58,7% hi vivien nens de menys de 18 anys, en un 63,9% hi vivien parelles casades, en un 13,4% dones solteres, i en un 12,8% no eren unitats familiars. En el 7,9% dels habitatges hi vivien persones soles el 2,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,98 i el nombre mitjà de persones que vivien en cada família era de 4,16.
Per edats la població es repartia de la següent manera: un 39,1% tenia menys de 18 anys, un 11,2% entre 18 i 24, un 32,5% entre 25 i 44, un 14,2% de 45 a 60 i un 2,9% 65 anys o més.
L'edat mediana era de 25 anys. Per cada 100 dones de 18 o més anys hi havia 107,3 homes.
La renda mediana per habitatge era de 30.132 $ i la renda mediana per família de 31.559 $. Els homes tenien una renda mediana de 20.918 $ mentre que les dones 14.816 $. La renda per capita de la població era de 8.525 $. Aproximadament el 16,6% de les famílies i el 18,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Redwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Redwood». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# LRL

LRL té els següents significats:
* Lleó Roig Luxemburguès, organització de resistència durant la Segona Guerra Mundial de Luxemburg
* Lunar Receiving Laboratory, instal·lació del Centre Espacial Lyndon B. Johnson de la NASA per a l'emmagatzematge del material portat de la Lluna
* Lexikon der Romanistischen Linguistik, obra de referència per a l'estudi de les llengües romàniques
* Vector de Laplace-Runge-Lenz, vector que dona informació de l'òrbita d'un objecte astronòmic
* Microsoft Limited Reciprocal License (Ms-LRL), una de les llicències del tipus shared source de Microsoft
* lrl també és el codi ISO 639-3 del lari, llengua parlada a l'Iran
# Triumviri coloniae deducendae

Triumviri coloniae deducendae eren uns magistrats extraordinaris de l'antiga Roma nomenats per dirigir la creació d'una colònia.
Com que havien de supervisar la distribució de terres a la nova colònia, eren anomenats també Triumviri coloniae deducendae agroque dividundo o més breument Triumviri agro dividundo i també Triumviri agro dando. El nombre de tres era l'habitual, però es troben colònies amb cinc, set, deu, quinze o vint, segons determinés la llei de creació de la colònia.

## Referències

* ↑ Smith, William (ed.). «Tresviri». A Dictionary of Greek and Roman Antiquities (1890). [Consulta: 15 abril 2022].
# Seah

Seah o Sutu era una unitat de mesura de capacitat i líquids d'Assíria i Babilònia. Era equivalent a 10 litres i es feia servir sobretot per als cereals i la cervesa.
# Rectoria Vella (l'Esquirol)

La Rectoria Vella és una masia de l'Esquirol (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta en forma de "L" i assentada damunt el desnivell del terreny. A la part de tramuntana presenta un portal que coincideix a nivell del primer pis, li fa espona de pou. En aquest sector de la casa hi ha una finestra gotitzant amb una espitllera a sota l'ampit. A la part de migdia hi ha un portal que tanca la lliça. Al mur de llevant s'hi adossa una escala que condueix al primer pis on hi ha un portal adovellat i una finestra geminada romànica. Al primer pis, també, hi ha un porxo que dona la volta a la casa i és sostingut per un pilar assentat sobre la barana de l'escala. És construïda bàsicament amb pedra, fusta i teules. L'estat de conservació és mitjà, ja que es troba abandonada i li caldria una bona restauració.

## Història

Mas d'antiga tradició que pertany al patrimoni del mas la Bertrana i es coneix per la "Rectoria Vella". Fou la casa rectoral de l'antiga parròquia de Santa Maria de Corcó, que al segle xviii es traslladà a l'actual nucli de l'Esquirol o Sta. Maria de Corcó. La casa es degué reformar al segle xvii, al 1686, com indica la llinda del portal de la lliça. Cal remarcar una bonica finestra romànica que conserva el mas i que es troba al mur de llevant.

## Referències

* 1 2 «Rectoria Vella». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 setembre 2017].
# La Beresma

La Beresma és un paratge del terme municipal de Monistrol de Calders, al Moianès.
Està situat a migdia del Pla del Sant, a llevant del Serrat de la Rectora i al sud-est dels Salarots. És a la carena que separa les vall de la riera de Sant Joan, al sud, i del torrent de Colljovà, al nord, en el vessant que mira cap a migdia.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.
# La Región

«La Región» té aquests significats:
* La Región, diari espanyol editat a Ourense.
* La Región: diari espanyol editat a Santander entre 1924 i 1936.
* La Región: diari de Xile.
* La Región: diari de Mèxic.
* La Región: diari del Perú.
* La Región: diari de Veneçuela.
* La Región: diari del Paraguai.
# La Región (Ourense)

La Región és un diari gallec en llengua castellana fundat el 1910 i publicat a la ciutat d'Ourense. A mitjans dels anys 70, representava el 60% de les vendes de premsa a la Província d'Ourense, baixant fins al 40% a mitjans de la dècada del 1990. Durant les dècades dels anys 80 i 90, tenia una tirada estable per damunt dels 10.000 exemplars diaris.
Va sortir al carrer per primer cop el 15 de febrer de 1910. El seu primer director va ser el militar Manuel Cambón. El 1913 el va començar a dirigir Marcial Ginzo Soto. José Fernández Gallego va ser el director de 1930 a 1932. Des d'aquest any i fins a 1968 va estar dirigit per Ricardo Outeiriño, i després pel seu germà Alejandro Outeiriño Rodríguez fins a la dècada de 1990. Actualment està dirigit per Alfonso Sánchez Izquierdo, mentre que el seu editor és José Luis Outeiriño Rodríguez.
Té seccions dedicades a les notícies locals de les comarques d'Allariz, A Baixa Limia, O Carballiño, Celanova, A Limia, Monterrei, Ourense, O Ribeiro i Valdeorras, entre d'altres. Es completa amb seccions centrades en la resta de Galícia, Espanya i l'estranger, esports, economia, cultura i societat. A més, té delegacions en altres localitats com Verín, Ribadavia, Santiago de Compostel·la o Madrid. Segons el dia de la setmana inclou suplements centrats en diferents temes, com esports, motor, educació, passatemps, agricultura o societat.

## Referències

* 1 2 García, Xosé López. La prensa diaria en Galicia (1976-2000) (en castellà). Univ Santiago de Compostela, 2001. ISBN 978-84-8121-891-6.

## Enllaços externs

* Pàgina web del diari (castellà)
# La vuelta de El Coyote

La vuelta de El Coyote és una pel·lícula de cinema espanyola de l'any 1998 dirigida per Mario Camus. Està basada en les aventures de l'heroi mexicà (molt similar a El Zorro) protagonista d'una saga de novel·les molt populars entre la generació de la postguerra espanyola.

## Argument

Tot i que sempre va pertànyer a Mèxic Califòrnia fou incorporadal als Estats Units el 1852. Don Félix Echagüe és un gentilhome espanyol que fa tornar de Cuba el seu fill César, puix que tem que les noves autoritats li prenguin les terres. Tanmateix, l'actitud de César no respon a les esperances del seu pare enfurismat, alhora que que desconcerten la seva promesa Leonor. Alhora, apareix un misteriós emmascarat, anomenat "El Coyote", que s'enfronta a tots aquells que intenten prendre les terres als mexicans residents amb la connivència de les autoritats militars corruptes.

## Repartiment

* José Coronado (El Coyote)
* Mar Flores (Berta)
* Nigel Davenport
* Chiara Caselli (Leonor)
* Ana Duato
* Neil Boorman
* Raymond Lovelock
* Manuel Alexandre
* Simón Andreu
* Ramón Langa
* Antonio Valero
* Isabel Serrano

## Polèmiques

La pel·lícula va ser un fracàs de crítica i taquilla. Els fanes del personatge es van sentir defraudats pel guió i el baix pressupost. L'elecció de la model Mar Flores com a actriu protagonista va resultar polèmica, així com la producció a càrrec de Enrique Cerezo.

## Referències

* ↑ Aguilar, Carlos. Guía del cine español. Cátedra, 2007, p. 290. ISBN 978-84-376-2419-8.
* ↑ La vuelta de El Coyote, Cervantes Virtual
* ↑ La emisión de ‘La vuelta de El Coyote’ y la ausencia de producciones históricas en TV, cineytele.com, 1 de juny de 2021
* ↑ La vuelta de El Coyote a abc.es
# La vídua jove

La vídua jove és el títol d'una faula de Jean de La Fontaine. La faula pretén criticar la inconsistència de la dona, un tòpic literari present a nombroses obres. La història de la vídua falsament desconsolada, que no espera gens per tornar-se a casar, apareix als escrits de Laurentius Abstemius.

## Argument

Una dona jove està plorant al llit on està morint-se el seu marit. El pare s'apropa per intentar consolar-la i li diu que té un candidat que voldrà casar-se amb ella per consolar-la i mantenir-la. Ella s'indigna i afirma que mai no s'unirà a un altre home. Poc després, el marit expira i ella s'asseca els ulls i pregunta al pare on és el seu nou espòs.

## Variants

N'existeix una variant una mica més melodràmatica, La vídua jove de Josep Puig i Pujades (1883-1949).

## Referències

* ↑ de la Fontaine, Jean. «La Jeune Veuve [text original en francès]» (en francès). Le Monde. [Consulta: 7 abril 2021].
* ↑ Artemius, Laurentius. «De mulier virum morientem flente et patre eam consolante [Sobre l'esposa d'un home morint que plora, consolada per son pare]» (en llatí). [Consulta: 16 novembre 2015].
* ↑ Puig i Pujades, Josep «Contes de casa i de fora: La víuda jove». Revista del Centre de Lectura de Reus, 1924, pàg. 152-154.
# La Vraie-Croix

La Vraie-Croix (en bretó Langroez) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 1.263 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 630 | 666 | 723 | 835 | 1.068 | 1.068 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Monique Danion | |
# La mujer del animal

La mujer del animal és una pel·lícula colombiana estrenada l'any 2016 i dirigida pel cineasta antioqueño Víctor Gaviria. Es tracta del seu quart llargmetratge després de Rodrigo D. No Futuro (1990), La vendedora de rosas (1998) i Sumas y restas (2005). La història se centra en Amparo, una dona que és víctima dels abusos del seu cònjuge, conegut com "l'animal". Fou projectada a la secció Contemporary World Cinema del Festival Internacional de Cinema de Toronto de 2016.

## Sinopsi

Amparo fuig d'un internat de monges i arriba a un sector marginat de Medellín per viure amb la seva germana. Allí, un delinqüent anomenat Libardo i conegut com "l'animal" la rapta i l'obliga a viure sota el seu mateix sostre, convertint-la en la seva dona. La comunitat, temorosa d'alguna represàlia per part de Libardo, no intercedeix en favor d'Amparo, qui acaba tenint una filla amb el seu infame cònjuge.

## Sinopsi

* Natalia Polo - Amparo Gómez
* Tito Alexánder Gómez - Libardo Ramírez
* Jesús Vásquez - Jesús

## Premis i reconeixements

* 2016: Festival Internacional del Nou Cinema Llatinoamericà de l'Havana: Secció Oficial de llargmetratges a concurs.
* 2017: Festival de Màlaga: millor direcció i millor muntatge.
* 2017: XXIII Mostra de Cinema Llatinoamericà de Catalunya: Premi del públic, premi a la millor pel·lícula i al millor director.
* 2018: LX edició dels Premis Ariel nominada a Millor pel·lícula iberoamericana

## Referències

* ↑ Sinopsis - La mujer del animal Arxivat 2018-01-26 a Wayback Machine. Colombia.com. Consultado el 12 de junio de 2017.
* ↑ La mujer del animal Filmaffinity. Consultado el 12 de junio de 2017.
* ↑ «Toronto unveils City To City, World Cinema, Masters line-ups». ScreenDaily. [Consulta: 22 agost 2016].
* ↑ 'LA MUJER DEL ANIMAL': CRÓNICA DESCARNADA SOBRE EL MIEDO, Fotogramas, 22 de març de 2017
* ↑ La mujer del animal, película dura de ver en el festival de La Habana, cubasi.com
* ↑ 'La mujer del animal': la salvaje violencia de género que oculta Colombia, rtve.es, 6 de juny de 2017
* ↑ «La mujer del animal» triomfa a la Mostra de Cinema Llatinoamericà, Nació Digital, 3 d'abril de 2017
* ↑ Esto es lo que debes saber sobre la entrega de los Premios Ariel, EL Financiero, 5 de juny de 2018

## Enllaços externs

* Tràiler oficial a YouTube
# Last Christmas

Last Christmas és una pel·lícula britànicosetatunidenca del 2019 de comèdia romàntica dirigida per Paul Feig i protagonitzada per Emilia Clarke, Henry Golding, Emma Thompson i Michelle Yeoh. Ha estat subtitulada al català.

## Sinopsi

La Kate és una jove que sovint pren decisions equivocades. El seu últim error és haver acceptat una feina d'elf de Nadal en un centre comercial. Malgrat tot, es troba amb en Tom, un perfecte desconegut que li canviarà la vida.

## Repartiment

* Emilia Clarke com a Kate
* Henry Golding com a Tom
* Emma Thompson com a Adelia
* Michelle Yeoh
* Rebecca Root com el Dr. Addis
* Lydia Leonard com a Marta
* Patti LuPone

## Referències

* 1 2 «Last Christmas». Goita què fan, ara!. [Consulta: 26 desembre 2023].
# Les Hortasses

Les Hortasses és una urbanització del municipi de la Riba, a la comarca de l'Alt Camp.
La urbanització se situa a l'oest del cap de municipi, al nord del terme municipal. La carretera TV-7044 és la seva principal via de comunicació.
# Littlerock

* Aquest article tracta sobre la població de Califòrnia. Vegeu-ne altres significats a «Little Rock».
Littlerock és una concentració de població designada pel cens dels Estats Units a l'estat de Califòrnia. Segons el cens del 2000 tenia 1.402 habitants.

## Demografia

Segons el cens del 2000, Littlerock tenia 1.402 habitants, 426 habitatges, i 331 famílies. La densitat de població era de 373,3 habitants/km².
Dels 426 habitatges en un 49,3% hi vivien nens de menys de 18 anys, en un 56,1% hi vivien parelles casades, en un 12,4% dones solteres, i en un 22,3% no eren unitats familiars. En el 17,8% dels habitatges hi vivien persones soles el 4,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,29 i el nombre mitjà de persones que vivien en cada família era de 3,71.
Per edats la població es repartia de la següent manera: un 38,5% tenia menys de 18 anys, un 7,5% entre 18 i 24, un 30% entre 25 i 44, un 16,5% de 45 a 60 i un 7,5% 65 anys o més.
L'edat mediana era de 29 anys. Per cada 100 dones de 18 o més anys hi havia 99,5 homes.
La renda mediana per habitatge era de 39.000 $ i la renda mediana per família de 50.357 $. Els homes tenien una renda mediana de 46.667 $ mentre que les dones 45.625 $. La renda per capita de la població era de 15.557 $. Entorn del 19,7% de les famílies i el 23,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Littlerock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Littlerock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Fundació (desambiguació)

«Fundació» té aquests significats:
    Categoria principal: fundacions
* Dret canònic: fundació (dret canònic), patrimoni que es deixa a una persona o institució eclesiàstic amb la condició que se n'utilitzin els interessos per celebrar misses o altres funcions eclesiàstiques
* Literatura:
** Saga de La Fundació, sèrie de novel·les de ciència-ficció escrites per Isaac Asimov entre 1951 i 1992
** "La Fundació", primer llibre de la trilogia de "La Fundació" escrita per Isaac Asimov
# Josep Brunet

Josep Brunet és el nom dels següents personatges:
* Josep Brunet i Bellet (Barcelona, 1818–1905), escriptor i bibliòfil català.
* Josep Brunet Anguera (Reus 1784–?), empresari.
* Josep Brunet i Torres (Copons, ca. 1797–Badalona, 1870), mestre d'escola i alcalde de Badalona
* Josep Brunet Vila (Badalona 1930–Barcelona 2014), jugador de basquetbol.
# Refikita

La refikita és un mineral de la classe dels substàncies orgàniques. Rep el seu nom de Refik-Bey, un periodista turc interessat en les ciències.

## Característiques

La refikita és una substància orgànica de fórmula química C$_{20}$H$_{34}$O₂. Cristal·litza en el sistema ortoròmbic.
Segons la classificació de Nickel-Strunz, la refikita pertany a «10.CA - Miscel·lània de minerals orgànics» juntament amb els següents minerals: flagstaffita, hoelita, abelsonita, kladnoïta, guanina, tinnunculita, urea i uricita.

## Formació i jaciments

Va ser descoberta l'any 1852 a Montorio al Vomano, a la província de Teramo (Abruzzo, Itàlia). També ha estat descrita a Krásno (Bohèmia, República Txeca), i en arrels fòssils d'avet en un pantà a Kolbermoor, al sud de Baviera (Alemanya).

## Referències

* ↑ «Refikite» (en anglès). Mindat. [Consulta: 31 octubre 2016].
# Triumviri reipublicae constituendae

Triumviri reipublicae constituendae van ser tres magistrats extraordinaris romans nomenats suposadament després de la lleis Liciniae-Sextiae, en orde a restaurar la pau a l'estat després de les commocions que havien suposat aquestes lleis. Segons Varró, tenien el dret de convocar al senat, entre altres funcions.
No obstant no hi constància fefaent d'uns magistrats d'aquest nom fins al temps al final de la república quan es van instaurar els precedents del Segon Triumvirat, format per Octavi, Marc Antoni i Marc Emili Lèpid l'any 43 aC, que administraven l'estat amb el títol de Tresviri Reipublicae Constituendae. Aquest títol els va ser concedit per un període de cinc anys, que després es va prorrogar cinc anys més.

## Referències

* ↑ Smith, William (ed.). «Tresviri». A Dictionary of Greek and Roman Antiquities (1890). [Consulta: 15 abril 2022].

## Bibliografia

* Roldán Hervás, José Manuel. Historia Antigua de España. UNED, 2007. ISBN 978-84-362-4396-3.
# Rheda-Wiedenbrück

Rheda-Wiedenbrück és una ciutat del districte de Gütersloh, a l'estat federat de Rin del Nord-Westfàlia a Alemanya, al marge del riu Ems i a 50 km a l'est de Münster i 10 km al sud-oest de Gütersloh. El 2012 tenia 47540 habitants. Fins a 1970 eren dues ciutats separades Rheda i Wiedenbrück. El 1995 va agermanar-se amb la ciutat catalana de Palamós (Baix Empordà).

## Geografia
### Municipis veïns

* Oelde
* Herzebrock-Clarholz
* Gütersloh
* Rietberg
* Langenberg

### Nuclis

| Districte | Habitants | Àrea | Nuclis de Rheda-Wiedenbrück |
| Batenhorst | 1.565 | 16,90 km² | Nuclis de Rheda-Wiedenbrück |
| Lintel | 1.427 | 21,75 km² | Nuclis de Rheda-Wiedenbrück |
| Nordrheda-Ems | * | 13,95 km² | Nuclis de Rheda-Wiedenbrück |
| Rheda | 21.145 | 13,11 km² | Nuclis de Rheda-Wiedenbrück |
| Sankt Vit | 1.502 | 10,38 km² | Nuclis de Rheda-Wiedenbrück |
| Wiedenbrück | 20.753 | 10,57 km² | Nuclis de Rheda-Wiedenbrück |
| Total | 46.401 | 86,66 km² | Nuclis de Rheda-Wiedenbrück |

## Història

Vers 1220 el centre històric de Rheda va desenvolupar-se al l'entorn del castell de mota i pati del burg. El 1355 va rebre el dret de ciutat. A Wiedenbrück es va construir una primera església a l'època carolíngia vers 785 que va transformar-se en basílica a l'entorn de l'any 900. El primer esment com a ciutat (civitas) data del 1231.
El 1970 les dues ciutats veïnes van fusionar i incorporar Batenhorst, Lintel, Sankt Vit i Nordrheda-Ems, quatre municipis rurals dels afores.

## Llocs d'interès

* Les cases d'entramat de fusta amb decoracións policromes als nuclis antics de Rheda i de Wiedenbrück
* Museu dels teixidors de lli a Rheda
* El burg (castell) de Rheda als mig dels fossats

## Nascuts a Rheda-Wiedenbrück

* Ingo Pohlmann (Cantant de música pop)

## Referències

* ↑ «ämtliche Bevölkerungszahlen» Arxivat 2011-09-28 a Wayback Machine., Landesbetrieb Information und Technik Nordrhein-Westfalen (IT.NRW), [Consulta el 4 de juliol de 2012
* ↑ «Palamós» Arxivat 2013-12-13 a Wayback Machine., al web oficial de la ciutat
* ↑ «Web official de Rheda-Wiedenbrueck.». Arxivat de l'original el 2013-10-29. [Consulta: 9 abril 2013].

## Enllaços externs

* Web oficial (alemany)
# Tizgzaouine

Tizgzaouine (àrab تيزڭزاوين) és una comuna rural de la província de Taroudant de la regió de Souss-Massa. Segons el cens de 2014 tenia una població total de 5.272 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Ricardo González Bango

Ricardo González Bango, conegut com a Bango (Gijón, Astúries, 18 de setembre de 1968), és un exfutbolista i entrenador de futbol asturià. Va ser internacional amb la selecció espanyola.
Bango es va formar en els equips de futbol base del Col·legi de la Immaculada (Gijón) (promoció de 1987), incorporant-se al filial del Reial Oviedo, el Real Oviedo B, en la temporada 1987-88. Va passar al primer equip a l'any següent, temporada 1988-89, i va debutar en la Primera Divisió d'Espanya amb Vicente Miera d'entrenador el 3 de setembre de 1988, davant la Reial Societat de Futbol (1-0). Va debutar amb la selecció espanyola el 12 de setembre de 1990, davant la selecció de futbol del Brasil (3-0), i va jugar el seu últim partit com a internacional el 12 d'octubre de 1991 davant la selecció de futbol de França (1-2).
# Trifó d'Alexandria

Trifó d'Alexandria és el nom dels següents personatges:
* Trifó d'Alexandria (gramàtic), gramàtic i poeta grec
* Trifó d'Alexandria (arquitecte), arquitecte grec.
# Kalni

* Per a altres significats, vegeu «Kalni (Letònia)».
Kalni és un canal de Bangladesh, un dels diversos canals formats pel riu Surma, al districte de Sylhet. Aquests diversos canals s'uneixen finalment per formar l'important riu Meghna.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Florián Zajíc

Florián Zajíc (Unhošť, 4 de maig de 1853 - Berlín, 17 de maig de 1926) va ser un violinista i professor de música txec.

## Biografia

Zajic va créixer en una família humil, els pares Jakob Zajic i Vileminy Kovarfik a Bohèmia. Només amb l'ajut de beques va poder estudiar violí durant vuit anys amb Moritz Mildner i Antonín Bennewitz al Conservatori de Praga. Després de completar la seva formació, primer va formar part de l'Orquestra del Teatre Augsburg, després mestre de concerts a Mannheim, Estrasburg (del 1881) i Hamburg (des del 1889), on també va exercir de professor per a Paul Dessau. Zajic va succeir Émile Sauret el 1891 com a professor de violí al Conservatori Stern de Berlín, on després va ser nomenat professor. L'1 d'octubre de 1895, es va incorporar a la facultat del conservatori de Berlín Klindworth-Scharwenka.
Va tocar el violí Del Gésu de 1740, que es va fer famós com "Heifetz ex David" i el va adquirir el 1885 quan era propietat de Ferdinand David.

## Bibliografia

* Alfred Einstein (ed.): Lèxic musical d'Hugo Riemann, 2 volums, Berlín 1929 (11a edició)